हादोतजों लोगोसे राय्जो नाङैनो करना भाइरासनि बारायबाय थानाय थासारिखौ बिथा खालामनानै रायजो सोरखारा आसामाव कभिद-19नि गिख्रंथाव थासारि निफ्राय रैखाथि मोन्नो थाखाय गोदानै SOP फोसावनायखौ लानानै आसामनि मन्थ्रि उर्खाव गोरा ब्रह्मनि आफादगिरि मासि सामलायनायाव कक्राझार जिल्लानि जिल्ला बेंगिरिनि मावख’आव गुवारै सावराय ज्लायो। बे हाबाफारियावनो कक्राझार जिल्लानि जिल्ला बेंगिरि भास्कर फुकन, बिटिसिनि गाहाइ मावफुंगिरि सोद्रोमा प्रमद बर’जों लोगोसे सावस्रि बिफाननि मावफुं सोद्रोमा अरुप कुमार दे, ना फिसिग्रा बिफाननि मावफुं सोद्रोमा राकेस ब्रह्म, उखिल मोसाहारी आरो 30 नं कक्राझार सान्जा जनजाति बिधान सभा बियाबनि एम एल ए लरेन्स इसलारीया बाहागो लायो।